Inaugurada l'exposició de matraques de l'artesà Francisco Marcos a la Coll Alas
07 abril 2022

## Inaugurada l'exposició de matraques de l'artesà Francisco Marcos a la Coll Alas07 abril 2022Última actualització: 07 abril 2022

![](../gestion/img/5543ae20bbe9c3fee67d70f61216bf7807ca06a8ee1e3c2971a4c6489d3dc108.jpeg)  
  

L'alcalde de Gandia, **José Manuel Prieto**, i el titular de Cultura, Nahuel González, van assistir a l'exposició “Matraques del món: el so oblidat de la Setmana Santa”, situada a la sala municipal Coll Alas de la plaça Escola Pia.

La mostra, que estarà oberta al públic fins al pròxim 20 d'abril, ha sigut promoguda per la Germandat de la Santíssima Creu i en ella es poden observar més de 125 matraques recopilades o replicades per l'artesà Francisco Marcos, que procedeixen dels cinc continents i tenen una antiguitat que va des del segle XVII fins a mitjans del XX.

Durant la seua intervenció, Prieto ha felicitat la germandat i al seu Germà Major i comissari, Carlos Costa, per tal de promoure una exposició sobre aquest instrument de percussió tan característic de la festivitat més important del calendari cristià. «És un orgull per a Gandia el fet de poder comptar amb germandats que es preocupen de mantindre vives les tradicions més ancestrals, el ric patrimoni monumental i la història que envolta a aquesta celebració, declarada Bé d'Interés Turístic Nacional”, ha conclòs.